
ABSTRACT
In astrology , the rights and freedoms of people are related to the sign of Aquarius, the eleventh house or the planet Uranus. Not incidentally one of the promoters and fighters to extend these rights to several categories of people was US president - Abraham Lincoln - Aquarius native. Nor few of revolutions that marked a real breakthrough in the recognition of these rights in law occurred while the Sun or Uranus, travel eleventh sign of Aquarius and the eleventh house .

After the end of World War was established in 1919 the League of Nations, forerunner of the United Nations, who had good results as a humanitarian organization. In that year, Uranus - the planet responsible for human rights and freedoms – was in the sign of Aquarius.

In February 1945, Roosevelt (native Aquarius), Churchill and Stalin have reached an agreement that led to the establishment of the United Nations on October 24, 1945 when the great benefic Jupiter (legality , morality, great chance , foreignness was in Libra (sign of diplomacy) trine* one of the most positive aspects of astrology) with humanist Uranus in Gemini (responsible , among others, acts ).

In 1966, the UN General Assembly ends two pacts decisive for the future development of the international protection of human rights, "International Covenant on Civil and Political Rights "and" International Covenant on Economic, Social and Cultural Rights".

We discussed this pact because that year Uranus, the planet responsible for these rights and freedoms that are the subject of this article, was in Virgo, which has meanings among human putting his neighbor's service or trade union rights expression.
In 1976, came into force Covenants on Human Rights signed in 1966. This was possible because Uranus was positioned throughout the year in a sign of ambition and tenacity -Scorpion .

United Nations and its constituent organizations (International Labour Organization, the United Nations Food and Agriculture Organization, UNICEF and UNHCR) belong to the astrological point of view of these three elements mentioned at the beginning of this essay: the eleventh sign of Aquarius, the eleventh house guverantoare their respective planet .

In 1993 took place in Vienna World Conference on Human Rights. Throughout that year, Saturn , signifying the great test, the lesson to be learned over a period of time, was in the sign of Aquarius, the one considered to be the best fighter for the rights and freedoms.

*trine= In astrology, an aspect is an angle the planets make to each other in the horoscope, and also to the ascendant, midheaven, descendant, lower midheaven, and other points of astrological interest. Aspects are measured by the angular distance in degrees and minutes of ecliptic longitude between two points, as viewed from Earth. According to astrological tradition, they indicate the timing of transitions and developmental changes in the lives of people and affairs relative to the Earth.(wikipedia).
În astrologie, drepturile şi libertăţile oamenilor ţin de zodia Vărsătorului, de casa a unsprezecea, respectiv de planeta Uranus. Nu întâmplător unul dintre promotorii şi luptătorii pentru extinderea acestor drepturi asupra mai multor categorii de oameni a fost preşedintele Statelor Unite - Abraham Lincoln - nativ Vărsător. De asemenea, nu puţine dintre revoluţiile care au marcat un real progres în recunoaşterea pe plan juridic a acestor drepturi au avut loc în timp ce Soarele sau o aglomerare de planete, respectiv Uranus, parcurg semnul al unsprezecelea al Vărsătorului sau casa a unsprezecea. Iată spre exemplu marile transformari petrecute în ţările Maghrebiene şi în Egipt în ultimii patru ani.
După sfârşitul Primului Război Mondial a fost înfiinţată în 1919 Liga Naţiunilor, precursoarea Organizaţiei Naţiunilor Unite, cea care a avut rezultate bune ca organizaţie umanitară. În acel an, Uranus - planeta responsabilă cu drepturile şi libertăţile umane - se afla în domiciliu (adică îşi putea exercita în forţă caracteristicile care o definesc), în zodia Vărsătorului. 
În februarie 1945 (în timpul parcurgerii de către Soare a zodiei Varsator – zodie responsabilă cu latura umanitară a influenţelor astrale), Roosevelt (nativ Varsator), Churchill şi Stalin au ajuns la o înţelegere care a dus la înfiinţarea ONU în data de 24 octombrie 1945, zi în care marele benefic Jupiter (legalitatea, moralitatea, marea şansă, străinătatea) se afla în Balanţă (semnul diplomaţiei) în trigon (una dintre cele mai pozitive aspecte din astrologie) cu Umanistul Uranus din zodia Gemeni (responsabil printre altele şi de acte).
Pe 10 decembrie 1948 Adunarea Generală a Organizaţiei Naţiunilor Unite adopta “Declaraţia Universală a Drepturilor Omului” (declarată Ziua Drepturilor Omului). În acea zi, Soarele (instituţia înaltă) se afla conjunct (cea mai bună poziţie din astrologie) cu Mercur (actul în sine) în semnul Săgetătorului (al străinătăţii), ceea ce favoriza semnarea unor acte importante, cu atât mai mult cu cât Jupiter (semnificatorul legalităţii, moralităţii, străinătăţii şi al şansei mari) era poziţionat în Capricorn (semnul marilor instituţii, al marilor administraţii şi al durabilităţii). Din punct de vedere astral era o poziţie benefică unor acte mari semnate la nivel internaţional, care să dureze o perioadă lungă de timp. 
Dar, în acelaşi timp, tocmai Uranusul cel responsabil de independenţă, inovaţie, libertăţi cetăţeneşti, se afla retrograd (deci se cerea o abordare de o complexitate care din pacate nu a fost atinsă) în semnul Gemenilor şi perfect opus cu Soarele şi Mercurul din Săgetător, ceea ce a micşorat şansele ca actul semnat să se fi apropiat de ideal. Lilith, luna neagră (fatalitatea, blocajul, cea responsabilă de îngreunarea şi subminarea oricărui act uman - gândire, vorbire, comunicare sub orice fel, şi orice fel de acţiune întreprinsă de către oameni) poposise în zodia Peştilor, într-o cuadratură (cel mai dinamic, dur şi foarte greu de surmontat aspect din astrologie, dar şi cel mai important în planul evoluţiei, în funcţie de semnul respectiv, sau de casa în care se află în acel moment), atât cu cele două planete din Săgetător, cât şi cu acest Uranus care promitea un progres cert pe acest domeniu.
Această configurare astrală a ajutat la deschiderea unei noi ere în câstigarea unor libertăţi umane dar cu nişte blocaje şi obstacole foarte greu de trecut, pe care le simţim şi în zilele noastre.
În anul 1953, Dag Hammarskjold din Suedia devine Secretar General al ONU.

Ca o informaţie suplimentară, Suedia aparţine astral de semnul Vărsătorului, fiind un apărător printre altele şi al drepturilor fundamentale ale oamenilor.

În anul 1966 Adunarea Generală a ONU încheie în 1966, două pacte decisive pentru dezvoltarea viitoare a protecţiei internaţionale a drepturilor omului: “Pactul Internaţional cu privire la drepturile civile şi politice” şi “Pactul Internaţional cu privire la drepturile economice, sociale şi culturale”.
Am adus în discuţie aceste Pacte, deoarece în acel an Uranusul, planeta responsabilă de  aceste drepturi şi libertăţi care fac subiectul acestui articol, se afla în zodia Fecioarei, care printre semnificaţii are şi punerea omului în slujba aproapelui său, respectiv exprimarea drepturilor sindicale.

În 1976, intrau în vigoare Pactele privind drepturile omului semnate în 1966. Intrarea în vigoare a fost posibilă pentru că Uranus a fost poziţionat pe tot parcursul anului într-un semn de ambiţie şi tenacitate –Scorpion.
Organizaţia Naţiunilor Unite şi organizatiile constitutive (Organizaţia Internaţională a Muncii, Organizaţia Naţiunilor Unite pentru Alimentaţie şi Agricultură, UNICEF şi UNHCR s.a) aparţin din punct de vedere astrologic de aceste trei elemente amintite la începutul acestui material: semnul al unsprezecelea al Vărsătorului, casa a unsprezecea respectiv Planeta guvernatoare a acestora.
În 1993, a avut loc, la Viena, Conferinţa mondială privind Drepturile Omului. Pe tot parcursul acelui an, planeta Saturn, cea care semnifică marele test, lecţia care trebuie învăţată pe o anumită perioadă de timp, se afla în semnul Vărsătorului, cel considerat a fi cel mai bun luptător pentru drepturi şi libertăţi.
Voi prezenta în continuare, un caz cutremurător, în care au fost încălcate flagrant drepturile şi libertăţile unui om-posibil agresor, în numele conceptului ideal de justiţie care ar fi trebuit să repună în discuţie în mod impecabil drepturile şi libertăţile unui alt om-victimă.
Astrologia Criminalistică  este o ramură astrologică care se bazează pe conlucrarea mai multor discipline. Cu ajutorul Astrologiei Criminalistice se pot lămuri probleme ce au o conotaţie juridică, fie că este vorba de una civilă sau penală. Se poate avea în vedere un furt al unui bun, o răpire sau o sechestrare de persoane, uciderea unui om sau a unui animal, dispariţii sau decese din orice cauză, mai puţin naturală sau morbidă.

În vara anului 1992, liniştea unui sătuc din Oltenia a fost tulburată de o crimă înfiorătoare: o fată de 14 ani a fost găsită moartă, cu pietre de râu în cavitatea bucală, pe malul unui pârâu unde spăla rufele. Probele care au făcut ca un bărbat, Marcel Ţundrea, să fie condamnat la 25 de ani de închisoare pentru viol şi crimă au fost: grupa sanguină identică cu urmele biologice recoltate din vaginul victimei, o vânătaie pe penisul presupusului criminal şi o revistă pornografică găsită la domiciliul lui, care prezenta o femeie având în gură nişte pietre aidoma cauzei morţii prin asfixiere a fetei ucise. În 2004, Marcel Ţundrea a fost pus în libertate şi ulterior declarat nevinovat, pe baza probelor ADN, teste indisponibile cu 12 ani în urmă, şi care au arătat că nu el este autorul violului şi al acelei crime odioase.

Astrograma lui Marcel Ţundrea arată nu mai puţin de şase planete retrograde, o karmă grea ce provine din greşeli grave făcute în altă viaţă. Sunt destui oameni care nu au nici o planetă retrogradă, alţii au doar una sau două şi sunt foarte puţini care vin cu un astfel de bagaj karmic. Două din planetele retrograde sunt Mercur şi Venus, planete care arată că el a făcut erori în modul său de gândire, prin felul în care a comunicat, dar şi prin lipsă de iubire şi recunoştinţă pentru cei apropiaţi.

  Legea karmei sau legea cauzei si efectului spune că orice cauză are un efect rezultant şi fiecare efect devine cauza unui alt efect. Orice am gândit, am spus, am simţit sau am acţionat dă naştere în cursul vieţii sau în viaţa următoare unor efecte bune sau rele conform naturii iniţiale. Numai astfel are o logică şi există o dreptate în suferinţa copiilor bolnavi, a unor oameni buni şi a unor nenorociri care altfel nu ar însemna decât ceva crud şi lipsit de sens. Legea karmei nu este în contradicţie cu cea a liberului arbitru, căci ni se oferă posibilităţi de a alege în viaţă şi acestea ne sunt deschise în mod egal, fără a fi forţaţi să alegem o cale, chiar dacă ea ar fi cea bună pentru evoluţia noastră spirituală. Liberul arbitru nu este însă dat în mod nediscriminatoriu, ci fiecare avem atât liber arbitru cât merităm potrivit a ceea ce am semănat în vieţile anterioare.

Un exemplu despre felul cum poate funcţiona karma este acela în care într-o viaţă, un suflet este încarnat într-un bărbat care îşi foloseşte forţa fizică pentru a subjuga alte persoane şi pentru a le face rău. În viaţa următoare, acel suflet se poate reîncarna într-o femeie care este abuzată de un bărbat sau poate fi tot bărbat, dar să aibă probleme care să-l împiedice să facă rău: fie un handicap, fie împrejurările vieţii să-l limiteze în vreun alt fel. Modalităţile în care acţionează karma sunt însă mult mai diverse şi Dumnezeul care a creat această lege universală îi respectă acţiunea, căci numai astfel sufletul poate evolua. Sunt însă şi suflete care nu se mai pot reîncarna, căci ele au greşit foarte mult şi în mod repetat contra legilor firii, rănind semenii şi Creaţia prin voinţa lor liberă. Sunt alte suflete care nu mai au nevoie să se reîncarneze pe acest pământ, căci nivelul lor de evoluţie este foarte înalt pentru că au învăţat lecţiile pe care le puteau asimila pe Pământ. Ele o fac totuşi uneori pentru alte suflete, pentru a le ajuta să înţeleagă lecţiile lor şi ca să poată păşi şi ele pe acelaşi drum către Lumină.

În astrograma lui Marcel Ţundrea sunt şi alte elemente karmice, pe lângă prezenţa celor şase planete retrograde, care duc spre concluzia că el a suportat, în această viaţă, consecinţele unor fapte negative din una anterioară. Soarele şi Martele sunt cele două planete care indică forţa, energia şi virilitatea pentru un bărbat, ori amândouă sunt, la el, slăbite prin poziţia lor în zodie. Soarele mai este şi în aspect negativ cu Luna Neagră, sexualitatea ascunsă şi adesea imorală şi care aduce frustrări sexuale, dar şi dificultăţi în modul de autoafirmare, de reuşită socială şi profesională. Marte este în Balanţă şi conjunct cu Coada Dragonului, viaţa trecută, karma, ceea ce arată că energia lui fizică se manifesta în planul relaţiilor şi astfel apare mult mai credibilă afirmaţia soţiei sale cum că el era violent atunci când se afla sub influenţa alcoolului. Astrologic se confirmă această declaraţie. Mercur care arată judecata şi capacitatea de a raţiona este retrograd, cu aspect negativ la Neptun (alcool, confuzie, viciu) şi conjunct cu asteroidul Toro care înseamnă brutalitate, furie, violenţă, agresiune. Un Saturn(înţelepciune, sfaturi de la bătrâni, responsabilitate) bine aspectat poate să atenueze din slăbiciunea minţii, ori la Marcel Ţundrea, Mercur făcea un aspect pozitiv cu Saturn şi astfel a blocat din posibilitatea unor comportamente violente în societate.

Luna Neagră, în astrograma unui bărbat, mai înseamnă şi femeia cea rea sau care îi poate face mult rău, ori o altă probă decisivă a fost declaraţia acelei consătence care spunea că l-ar fi zărit pe Marcel pe malul râului, în ziua fatidică. Ulterior, pe patul de moartea, aceasta ar fi recunoscut că a minţit, dar răul fusese făcut şi s-a adăugat la coincidenţa nefericită că Ţundrea a avut aceeaşi grupă sanguină cu adevăratul criminal. În acea zi, Martele de pe cer se afla exact pe Luna Neagră a lui, ca un fel de reîntâlnire karmică cu destinul care îl ajungea din urmă. Iată cum sintagma omul nepotrivit la momentul şi locul nepotrivit nu mai este valabilă, căci toate capătă un sens. Toate aceste concursuri de împrejurări, ca o scenă terifiantă a vieţii, a beneficiat de prezenţa altor actori (martori, consăteni, poliţişti de anchetă, procurorul de caz, judecători) care au contribuit la condamnarea lui Marcel Ţundrea pentru o crimă pe care el nu a comis-o. În închisoare, el şi-a susţinut mereu nevinovăţia, dar apelurile lui s-au dovedit inutile timp de 12 ani. Când a fost eliberat, era deja bolnav şi peste 3 ani a murit.

A suferit el îndeajuns pentru a i se şterge greşelile trecute? Asta nu o poate şti decât bunul Dumnezeu, cel care învârte roata vieţii pentru toate sufletele şi ţine răbojul faptelor noastre. Noi nu putem decât să ne exprimăm compasiunea pentru suferinţa lui din această viaţă şi să-i dorim o reîncarnare într-o viaţă mai luminoasă şi mai fericită.
Iata am prezentat acest caz particular foarte mediatizat în România, pentru a aduce în atenție şi erorile comise pe acest taram sensibil al drepturilor şi libertăţilor oamenilor.

Răspunsul îl găsim în karma lui Marcel Ţundrea. Însa, astfel de erori cu impact greu de cunatificat s-au întalnit si se vor regăsi şi la nivel internațional în funcție de karma popoarelor afectate.

